ANTIDOPINGOVÁ AGENTÚRA 
    SLOVENSKEJ REPUBLIKY	

       SPRÁVA ZO ZAHRANIČNEJ PRACOVNEJ CESTY 

1.	ÚČASTNÍK ZPC

Meno: 			Miroslav 
Priezvisko:		MOTYČÍK			Titul: PhDr.
Funkcia:			riaditeľ
Znalosť jazykov:		anglicky, nemecky, rusky
Názov organizácie:	Antidopingová agentúra SR
Adresa:			Hanulova 5/B, 841 01 Bratislava 

2.	ZAHRANIČNÁ PRACOVNÁ CESTA

Štát:			Francúzsko
Mesto:			Paríž
Termín:			12. – 14. november 2012
Prijímajúca 
organizácia:  		SPORT CONVENTIONS DIVISION
Directorate of Youth an Sport
Council of Europe
Adresa:			UNESCO
1 rue Miollis 
Room XIII (Batiment Bonvin)
75015 PARIS 
Francúzsko

Účel cesty:		DOHOVOR PROTI DOPINGU RADY EURÓPY 

A/	MEDZINÁRODNÁ KONFERENCIA                      - FARMACEUTICKÝ PRIEMYSEL A BOJ PROTI DOPINGU: NOVÉ PARTNERSTVO PRE ČISTÝ ŠPORT

B/	36. ZASADNUTIE MONITOROVACEJ SKUPINY 
					DOHOVORU  PROTI DOPINGU RADY EURÓPY 

C/	24. ZASADNUTIE AD HOC EURÓPSKEHO VÝBORU PRE SVETOVÚ ANTIDOPINGOVÚ AGENTÚRU 
Spôsob 
financovania: 		ZPC bola plne financovaná z rozpočtu Antidopingovej   
agentúry SR

3.	RÁMCOVÝ PROGRAM POBYTU

Dátum/ čas:		12. november 2012 / 08.30 - 21.30 hod.
MEDZINÁRODNÁ KONFERENCIA FARMACEUTICKÝ PRIEMYSEL A BOJ PROTI DOPINGU: NOVÉ PARTNERSTVO PRE ČISTÝ ŠPORT

13. november 2012 / 09.00 - 18.00 hod.
35. ZASADNUTIE MONITOROVACEJ SKUPINY 
				DOHOVORU  PROTI DOPINGU RADY EURÓPY 

				14. november 2012 /09.30 - 18.00 hod.
				22. ZASADNUTIE AD HOC EURÓPSKEHO VÝBORU
PRE SVETOVÚ ANTIDOPINGOVÚ AGENTÚRU RADY EURÓPY
Navštívené 
organizácie:		Council of Europe
				UNESCO
Kontaktované 
osoby:			- členovia pléna Monitorovacej skupiny Dohovoru proti   
   dopingu Rady Európy /30/
					- prizvaní zástupcovia vybraných medzinárodných   
   športových federácií  a organizácií /6/
- zástupcovia Svetovej antidopingovej agentúry /2/
- administrátor Európskej komisie /1/ 
- predstaviteľ Austrálie /1/
- predstaviteľ Japonska /1/
- predstaviteľ Svätej stolice /1/
- predstaviteľ USA /1/
			- členovia pléna Ad hoc európskeho výboru pre Svetovú 
			  antidopingovú agentúru /30/				
- pracovníci úradu RE, Divízia dohovorov v športe /3/
			
Kontaktné adresy:	zmluvné strany Dohovoru proti dopingu Rady Európy

4.	PRIEBEH ROKOVANÍ

Zahraničná pracovná cesta sa uskutočnila na báze Dohovoru proti dopingu Rady Európy (ďalej  len „Dohovor”),  na  ktorom  participuje  Slovenská  republika  ako zmluvná  strana. 
Pracovný program rokovaní bol traktovaný v nasledovných kľúčových tématických celkoch:

A/	MEDZINÁRODNÁ KONFERENCIA
MEDZINÁRODNÁ KONFERENCIA - FARMACEUTICKÝ PRIEMYSEL A BOJ PROTI DOPINGU: NOVÉ PARTNERSTVO PRE ČISTÝ ŠPORT
	( ďalej len „MEDZINÁRODNÁ KONFERENCIA ” )  /12. november 2012 /

B/	ZASADNUTIE - TDO 
36. ZASADNUTIE MONITOROVACEJ SKUPINY DOHOVORU  PROTI DOPINGU RADY EURÓPY ( ďalej len „TDO” )  /13. november 2012 /

C/	ZASADNUTIE - CAHAMA
24. ZASADNUTIE AD HOC EURÓPSKEHO VÝBORU PRE SVETOVÚ ANTIDOPINGOVÚ AGENTÚRU (  ďalej len „CAHAMA”) /14. november 2012/

I n f o r m a č n ý  s ú h r n:

MEDZINÁRODNÁ KONFERENCIA

	Východiskovou formou boja proti dopingu je zvládnutie základných regulačných mechanizmov výroby, distribúcie a celkového nakladania so zakázanými látkami. Túto možnosť ponúka spolupráca farmaceutického priemyslu a verejných organizácií zodpovedných za boj proti dopingu. 
	Medzinárodná  konferencia  je prvou aktivitou WADA a TDO smerovanou  na  riešenie  špecifickej problematiky možného obsahu zakázaných látok  a ich regulácie v oblasti farmaceutického priemyslu. Konferencia bola preto výrazom spoločného organizátorstva:
-	Ministerstva športu, mládeže, neformálneho vzdelávania a dobrovoľných   
	organizácií Francúzskej republiky, prezentované účasťou jeho ministerky p. Valérie Fourneyron,
-	Svetovej antidopingovej agentúry, prezentované účasťou jej prezidenta p. John  
	Fahey,
-	Rady Európy,  prezentované účasťou zástupcu jej generálneho sekretára p. Gabriella 
Battaini-Dragoni, 
-	UNESCO, prezentované účasťou zástupcu jej generálneho sekretára p. Getachew 
	Engida,
-	Medzinárodného olympijského výboru,  prezentované účasťou jeho prezidenta p. 
	Jacques Rogge.

	Hlavnými partnermi WADA za oblasť farmaceutického priemyslu sú Medzinárodná federácia združení farmaceutických výrobcov ( International Federation of Pharmaceutical Manufacturers  Association  -  IFPMA)  a  Organizácia   biotechnologického  priemyslu   ( Biotechnology Industry Organization - BIO) ako aj dominantné svetové farmaceutické spoločnosti prezentované najmä F. Hoffmann-La Roche Ltd a GlaxoSmithKline. Na konferencii bola prezentovaná iniciatívna spolupráca týchto ústredných predstaviteľov globálneho farmaceutického priemyslu s cieľom zabezpečnia koordinovaného a celkovo výraznejšieho riešenia regulačných mechanizmov používania zakázaných látok v boji proti dopingu. 

	Partnerstvo všetkých zúčastnených strán znamená výraznejšie zvýšenie účinnosti a efektivity boja proti dopingu, ale aj jeho vieryhodnosti, čo bolo výrazom dvoch problémových tématických oblastí: 
-	Sociálne a ekonomické riziká dopingu ( WADA, WHO, IFPMA),
-	Spolupráca zdravotníckeho priemyslu a antidopingových autorít, jej prínos a dosah pre ďalší rozvoj antidopingu (WADA, GlaxoSmithKline, BIO, Roche).
 	
Prvá medzinárodná konferencia mala za úlohu predovšetkým spojiť záujem rozličných organizácií regulujúcich antidoping v gescii WADA a následne tomuto účelu rozvinúť spoluprácu ako aj koordináciu aktivít farmaceutického priemyslu. Spoločným záujmom participantov je dosiahnutie praktických informácií z oblasti pôsobenia látok produkovaných farmaceutickým priemyslom,  spoločná koordinácia výskumu v tejto oblasti, vrátane analytiky a farmakokinetiky pre stanovenie parametrov zoznamu zakázaných látok, ako aj pre systém udeľovania terapeutických výnimiek.

Samostatnou oblasťou vzájomnej spolupráce farmácie a antidopingu je problematika potravinových výživových doplnkov, ktorá sa stále výraznejšie začleňuje do výrobných programov farmaceutických spoločností. Vzhľadom na veľký dosah  a závažnosť tejto oblasti na šport a športovcov, ako aj na športové aktivity obyvateľstva, budú v následnom období nepochybne etablované regulačné mechanizmy z viacerých úrovní a organizačných kompetencií.   

ZASADNUTIE  - TDO 

A)  	OTVORENIE ZASADNUTIA

	Vlastnému zasadnutiu pléna TDO predchádzalo pracovné stretnutie  Koordinačnej skupiny TDO,  ktorú tvoria admistrátori  Divízie dohovorov v športe RE a vedúci odborní funkcionári TDO ( predsedajúci, zástupca predsedajúceho, vedúci expertných poradných skupín TDO), ako aj prizvaní experti a hostia participujúcich organizácií.
Otvorenie 36. zasadnutia TDO a rokovanie viedol p. Wilhelm Fridriech Moog, predseda TDO.   

01.	SCHVÁLENIE PROGRAMU 
Program 36. zasadnutia TDO bol zaslaný zmluvným stranám v elektronickej forme. Počas rokovania neboli predložené žiadne doplňujúce ani pozmeňujúce návrhy na zmenu programu zasadnutia, tento bol následne schválený. 

02.	SCHVÁLENIE ZÁZNAMU 35. ZASADNUTIA TDO 
Záznam z  35. zasadnutia  TDO v Štrasburgu ( 09.- 10. máj 2012 ) bol prezentovaný  a aktualizovaný na spoločnom fóre TDO. Záznam nebol po prezentácii nijako doplnený ani plénom upravený a následne jednomyseľne schválený.

B) 	ROZVOJ MONITOROVACEJ SKUPINY 

03.	OBJASNENIE VÝCHODÍSK  A ÚVODNÁ ROZPRAVA O NÁSLEDNOM ROZVOJI MONITOROVACEJ SKUPINY

TDO je zodpovedná za monitoring implementácie Dohovoru od roku 1989. Dohovor predstavuje prvý medzinárodný právny nástroj v boji proti dopingu v športe. Okrem krajín Rady Európy na Dohovore participujú aj krajiny mimo Európy ( Kanada, USA, Australia, Tunisko ) medzinárodné športové federácie, vládne a mimovládne organizácie a samotná WADA. Za účelom riešenia kľúčových oblastí  smerovania antidopingovej regulácie má ustanovené expertné skupiny, ktorých výstupy sú následne implementované do riadiacej, koordinačnej a rozhodovacej právomoci zmluvných strán.
Aktuálne sa TDO prezentuje na aktivitách revízie WADA Kódexu, harmonizácií pravidiel dopingovej kontroly a celkovej antidopingovej regulácie, vrátane nastavenia a harmonizácie národných legislatív.  TDO predstavuje vysoko účinnú a efektívnu formu komunikácie a koordinácie antidopingovej politiky a má vysoký potenciál svojho ďalšieho napredovania.  
TDO spadá organizačne a koordinačne do kompetencie Divízie dohovorov v športe, ktorá je začlenená v rámci Direktoriátu pre mládež a šport Rady Európy  (ďalej len „RE”). Na pozícii a vedúceho divízie a koordinátora TDO pôsobí od 1. apríla 2011 p. Pierre Masson. 

04.	PRIZVANIE INADO AKO STÁLEHO POZOROVATEĽA NA ROKOVANIACH  MONITOROVACEJ SKUPINY

Na báze predchádzajúcej elektronickej komunikácie bola TDO predstavená nová medzinárodná organizácia – Inštitút národných antidopingových organizácií  (INADO) so sídlom v Kanade. Predmetom činnosti INADO je koordinácia antidopingových programov, poradenstvo a právne konzultácie, pričom členstvo v organizácii je otvorené avšak na báze členského ročného poplatku. Plénum TDO odsúhlasilo partticipáciu INADO na báze spolupracujúcej organizácie s možnosťou jej účasti na pracovných zasadnutiach TDO.

C)	INŠTITUCIONÁLNE A ADMINISTRATÍVNE OTÁZKY  

05.	SIGNATÁRSKE A RATIFIKAČNÉ KRAJINY  

Predsedajúci prezentoval  informáciu o aktuálnom stave v procese signovania Dohovoru a jeho ratifikácie krajinami Európy a krajinami, ktoré pristúpili k Európskej kultúrnej dohode, ako aj inými krajinami sveta,  ktoré majú záujem participovať na Dohovore, tieto sú krajinami TDO. Ku dňu zasadnutia pristúpilo k dohovoru signovaním celkom 51 zmluvných stránu ( 37 európskych krajín, Austrália, Kanada, Tunisko, USA). Prístupové rokovania s dvoma kandidátskymi krajinami (Lýbia, Maroko) sú aj naďalej     pre aktuálne nestabilnú vojensko-politickú situáciu pozastavené.

06.	SCHVÁLENIE ZOZNAMU FARMACEUTICKÝCH SKUPÍN DOPINGOVÝCH LÁTOK A DOPINGOVÝCH METÓD PRE ROK 2013

V súlade s článkom 11.1.b Dohovoru bol na rokovanie TDO predložený návrh Zoznamu zakázaných látok a zakázaných metód WADA pre rok 2013. Predmetný zoznam je prílohou Kódexu v podobe medzinárodnej normy. Dokument bol s ohľadom na protokol plénom TDO prijatý bez ďalších upresnení. 

D) 	AKTIVITY PORADNÝCH SKUPÍN 

07.	AKTIVITY PORADNEJ SKUPINY PRE VEDU	

	Práca a činnosť Poradnej skupiny pre vedu TDO bola orientovaná na prípravu prvotného návrhu Zoznamu zakázaných látok pre rok 2013 na báze medzinárodnej normy Kódexu  a na  spracovanie  súhrnu zmien v procese revízie Kódexu. Správu poradnej skupiny pre vedu predniesol  jej vedúci p. Kamber.  Poradná skupina zasadla celkom dva razy a priebežne riešila vedecké východiská pre analytiku zakázanej látky klenbuterol, nadväznej predovšetkým na jej značný výskyt vo vybraných potravinách  a vo viacerých krajinách, ale aj dosah tejto kontaminácie na možnú pozitivitu vzoriek športovcov. Toxické pôsobenie anabolických látok vo vybraných potravinách má veľmi zásadný negatívny dosah na  ľudské zdravie a znamená aj vážne ohrozenie športovcov. Naďalej boli upresňované a konzultované nové vedecké poznatky nadväzné predovšetkým na - glukokortikosteroidy, kanabinoidy, anaboliká, hormonálne látky.  Predmetom upresnení boli najmä otázky krvného testovania, nastavenia terapeutických výnimiek, laboratórnych postupov a skladovania vzoriek,  medzinárodná norma pre laboratóriá a prezentácia ďalších relevantných vedeckých aspektov, ktorých obsah v ďalšom upresnení nie je predmetom zverejnenia tohto záznamu.
Návrh znenia záznamu sumarizácie aktivít poradnej skupiny pre vedu bol následne plénom TDO schválený.

08.	AKTIVITY PORADNEJ  SKUPINY  PRE  PRÁVNU PROBLEMATIKU	

Poradná  skupina pre právnu problematiku bola vytvorená na sledovanie,  smerovanie   a dosiahnutie  dostatočného  súladu Dohovoru  v reflexii  Kódexu a jeho medzinárodných noriem ( zoznam látok, testovanie, terapeutické výnimky, laboratória, osobné údaje ). Jedná sa o reguláciu zmluvných strán, predovšetkým najmä problematiku špecifikácie predmetu jednotlivých porušení antidopingových pravidiel nadväzných najmä na monitoring pobytu športovca, právny rámec biologického pasu športovca, princípy súladnosti činnosti antidopingových organizácií s kódexom, exaktnosť jednotlivých medzinárodnych noriem a ich revízia, oprávnenosť osôb a organizácií vstupujúcich           do testovania športovca,  procesné konanie po nastavení a započatí riešenia porušenia antidopingového  pravidla, sankcie a formy diskvalifikácie športovca, obštrukcie pri dopingovej kontrole,  interpretácia a manažment výsledkov,  dôsledky porušení antidopingových pravidiel, odvolacie konanie, monitoring pobytu športovca a kompetencie jednotlivých antidopingových organizácií,  ochrana osobných údajov všeobecne a nadväzne na systém ADAMS, nezávislosť národných antidopingových organizácií od systému riadenia športu, smerovanie národnej antidopingovej legislatívy, ako aj súladnosť antidopingovej regulácie a činnosti antidopingových organizácií.    
Návrh znenia záznamu sumarizácie aktivít poradnej skupiny pre právnu problematiku bol následne plénom TDO schválený.

09.	AKTIVITY PORADNEJ  SKUPINY  PRE  VZDELÁVANIE	

	Poradná  komisia  pre  vzdelávanie  bola vytvorená na zabezpečenie dostatočného množstva informácií pre zvýšenie súladu Dohovoru v reflexii noriem, pravidiel a aktivitách zmluvných krajín.  Poradná skupina pre vzdelávanie  dopracovala schému východiskovej štruktúry informácií pre vzdelávanie,  započatie procesu revízie a nadväznej harmonizácie Dohovoru a Kódexu. Výraznou pomocou bola participácia na vlastnom spracovaní  dotazníka  antidopingovej politiky a aktivít zmluvných strán dohovoru za roky 2010 a 2011. Následne bude poradná skupina pre vzdelávanie iniciovať komplexné balíky informácii z antidopingu určené pre vybrané cieľové skupiny, problematiku potravinových doplnkov výživy ako aj významu bezdopingového „čistého” športu. Následné zasadnutie poradnej skupiny pre vzdelávanie sa uskutoční v koordinácii s TDO predbežne v marci 2013 v Bratislave.
Návrh znenia záznamu sumarizácie aktivít poradnej skupiny pre vzdelávanie bol 
následne plénom TDO schválený.

10.	AKTIVITY  PORADNEJ SKUPINY PRE SÚLAD DOHOVORU

Poradná  komisia  pre  súlad  Dohovoru  bola vytvorená na sledovanie,  smerovanie   a dosiahnutie  dostatočného  súladu dohovoru  v reflexii noriem, pravidiel a aktivitách zmluvných strán. Správa bola prednesená vedúcou poradnej skupiny p. Ruutu. Poradná skupina dopracovala návrh procesu revízie Kódexu a jeho medzinárodných noriem. Výraznou pomocou bola príprava a vlastné spracovanie  Dotazníka  v predmete odpočtu antidopingovej politiky a aktivít zmluvných strán Dohovoru za rok 2010 a nadväzne za rok 2011, ktorý bol realizovaný autorizovanou on-line webovou aplikáciou s možnou časovou aktualizáciou dát a bol následne predložený vo finálnej verzii na rokovanie TDO.

10.1	Prezentácia a schválenie Správy o antidopingovej politike za rok 2010
Správa bola prednesená formou vizuálnej prezentácie vo forme odpočtu informácií antidopingovej politiky jednotlivých zmluvných strán TDO. Predmetom záujmu monitoringu boli najmä otázky – aplikácie zoznamu zakázaných látok a metód, vnútroštátna koordinácia, financovanie antidopingového programu, miera dostupnosti zakázaných látok vo faktuálnej  a  legislatívnej  báze,  existencia  laboratórií,  výchova, výskum, spolupráca so športovými organizáciami, program dopingovej kontroly, monitoring športovcov a sankcie za porušenie antidopingových pravidiel, medzinárodná spolupráca, zavedenie dodatkového protokolu dohovoru, problematika regulácie výživových doplnkov. Na splnení záväzkov a odpočtu monitoringu sa podielalo celkom 42 krajín Európy a krajín participujúcich v TDO   a Čína. Napriek vyžiadaniu sumarizácie z celkovo 51 krajín bolo   7 krajín, ktoré si túto povinnosť nesplnili  a takto narušili celkový odpočet  Dohovoru. Predsedajúci vyzval tieto krajiny na splenie si predmetnej povinnosti ako výrazu diplomatického a politického prístupu a štátneho záujmu.
Návrh znenia správy k odpočtu informácií antidopingovej politiky jednotlivých zmluvných strán za rok 2010 bol následne plénom TDO schválený.

10.2.	Prezentácia a schválenie Správy o antidopingovej politike za rok 2011
Súčasťou správy bola aj vizuálna prezentácia a sumarizácia odpočtu informácií antidopingovej politiky jednotlivých zmluvných strán TDO za rok 2011. Dotazník bol          v novej osnove predložený zmluvným stranám TDO na upresnenie a následne zverejnený na realizáciu dňa 15. septembra 2012. Predmetom záujmu monitoringu bola problematika kľúčových oblastí Dohovoru, no predovšetkým:  definícia dopingu v športe, registre pre testovanie, aplikácia zoznamu zakázaných látok a metód, vnútroštátna koordinácia,  forma národnej legislatívy a jej súladnosť s Dohovorom, financovanie antidopingového programu, miera dostupnosti zakázaných látok vo faktuálnej a legislatívnej báze, existencia laboratórií, výchova, výskum, spolupráca so športovými organizáciami, program dopingovej kontroly, monitoring športovcov a sankcie za porušenie antidopingových pravidiel, medzinárodná spolupráca, zavedenie dodatkového protokolu dohovoru, problematika regulácie výživových doplnkov. Na splnení záväzkov a odpočtu monitoringu sa podielalo celkom    43 krajín Európy a krajín participujúcich v TDO. Napriek vyžiadaniu sumarizácie z celkovo 51 krajín bolo 5 krajín, ktoré si túto povinnosť nesplnili. Predsedajúci vyzval tieto krajiny na splenie si predmetnej povinnosti ako výrazu diplomatického a politického prístupu          a štátneho záujmu. TDO pre ďalšie obdobie zvažuje etablovanie spolupráce s ďalšími zmluvnými partnermi (WADA, UNESCO, EÚ a pod.) predovšetkým v záujme získania komplexného prehľadu o antidopingovom programe zmluvných strán na báze dohovoru      a krajín participujúcich na Dohovore.
Návrh znenia správy k odpočtu informácií antidopingovej politiky jednotlivých zmluvných strán za rok 2011 bol následne plénom TDO schválený.

10.3	Príprava dotazníka o antidopingovej politike za rok 2012
TDO pôsobí na báze Dohovoru a má nadčasový  rámec. Pre zabezpečenie univerzálnej  platnosti  Dohovoru má preto TDO záujem o revíziu všetkých rozporov medzi vývojom antidopingu vôbec a jeho aktuálnym znením. Po naplnení a zabezpečení formálnych technických podmienok je pripravený dotazník  odpočtu  informácií  antidopingovej  politiky  jednotlivých  zmluvných  strán TDO  za rok 2012. Zmluvné strany budú k spleniu si predmetného záväzku  vyzvané sekretariátom TDO vrátane celkovej sumarizácie do júna 2013. 

10.4	Dodržiavanie súladu projektu
TDO okrem svojho poslania pri monitorovaní Dohovoru pôsobí na jeho báze i v oblasti koordinačnej, informačnej a výchovnej. Za týmto účelom TDO schválila zoznam celkom 41 európskych expertov pre jednotlivé oblasti kľúčového vplyvu – administrácia a rozvoj antidopingových organizácií, legislatíva, dopingová kontrola, disciplinárny protokol, výchova a výskum. Za Slovensko boli schválený traja expertní zástupcovia 
( p. Chlipala / disciplinárny protokol, p. Magala / výchova a výskum a p. Motyčík /  administrácia a rozvoj antidopingových organizácií).  Následné aktivity v predmete záujmu Dohovoru vyjadrené participáciou európskych expertov budú koordinované sekretarátom TDO. 
Prednesené znenie správy na k dodržovaniu súladu projektu a zoznam experetov pre
odpočet antidopingovej politiky zmluvných strán boli následne plénom TDO schválené.

E) 	OTÁZKY SPOLUPRÁCE 

11.	SPOLUPRÁCA S CAHAMA

	Dohovor a jeho napredovanie je predmetom spoločného záujmu európskych krajín a ich formálnych ako aj neformálnych zoskupení. CAHAMA je významným nástrojom TDO na dosiahnutie koordinácie a naplnenie aktivít a záujmov európskych krajín vo WADA, dominantne v jej Výkonnom výbore a Nadačnej rade a toto smerovanie bude i následnom období zachované.  

12.	SPOLUPRÁCA S EURÓPSKOU KOMISIOU

	Dohovor je predmetom spoločného záujmu TDO a  Európskej komisie o komplexné riešenie európskej antidopingovej politiky. Za týmto účelom  je etablovaná významná  a vzájomne ústretová spolupráca na báze akceptácie kľúčového poslania Dohovoru. Európska komisia  (ďalej len „EK“) má dlhodobý záujem napomáhať koordinácii kľúčových oblastí európskeho športu.     
	EK má záujem o možnú účelovú športovo-technickú reguláciu z pohľadu verejného  záujmu európskeho spoločenstva, smerovanú na podporu občianskych práv, rovnosti v súťaži, ochrane osobných údajov, ochrana individuálneho zdravia a zamedzenie kriminálnych aspektov spojených s používaním dopingových látok nielen v profesionálnom, ale i v amatérskom športe a s dôrazom na rozvoj nových foriem životného štýlu v podobe nárastu druhov športových voľnočasových aktivít.  Toto smerovanie  a  záujem  prezentoval  administrátor  EK  a  koordinátor pre antidoping p. Kornbeck.
	Dlhodobý záujem EU riešiť problém antidopingu viedol Európsku komisiu k vytvoreniu formálneho pracovného útvaru v podobe Expertnej skupiny  pre antidoping.  Túto expetnú skupinu vedie v polohe predsedajúceho Johansson, ktorý bol zvolený jej vnútorným hlasovaním počas jej prvého zasadnutia dňa 19. októbra 2011.  Kľúčové zameranie predmetnej pracovnej skupiny bolo zamerané na východiskovú revíziu Kódexu, s následnou úpravou nadväznej antidopingovej regulácie, vyjadrenej predovšetkým v jeho medzinárodných normách a jeho korelácia so spoločnou legislatívnou bázou EU, avšak pri akceptácii špecifík tejto regulácie jednotlivých krajín a principiálnej svojbytnosti ich národných legislatív.  Ide predovšetkým o rámec ochrany osobných údajov, zvlášť údajov senzitívnych,  s ktorými nakladanie prebieha mimo európske teritórium.  Predmetná skupina v zmysle rozhodnutia Rady ministrov pre šport EÚ rozšírila oblasť svojej činnosti nielen o rámec antidopingovej regulácie v systéme súťažného športu, nadväzného nastavenia jej súladnosti s európskym právnym rámcom, ale aj ďalších oblastí, ktoré buď priamo alebo len sprostredkovane majú dosah na organizovaný, ale aj neorganizovaný rámec voľnočasových aktivít obyvateľstva, predovšetkým v rekreačnom športe (možná regulácia potravinových doplnkov výživy a nadväzné regulačné nástroje, ako aj obmedzenie dostupnosti zakázaných látok z hľadiska dopingového účinku s prioritou ochrany zdravia).  V tomto zmysle bude smerovaná aj ďalšia spolupráca a výrazná kooperácia medzi  RE – EU – WADA – v snahe nájsť dostatočný rámec a spoločné východiská smerujúce k ich väčšej miere relevantnej bezpečnosti a dostatočnej súladnosti s európskou legislatívou. EK koordinuje všetky kľúčové oblasti majúce rozhodujúci dosah na kvalitu života, rozvoj fyzických a duševných schopností a znamenajú skutočný vplyv na individuálne zdravie. Šport a jeho ďalšie napredovanie je podmienené dodržovaním jeho základných princípov, ktorých súčasťou je plná garancia rozvoja ducha športu, rešpektovanie individuálneho výkonu, rovnosť možností a fair play. Rozvoj športu v európskom rozmere je plne nadväzný na boj proti dopingu, ktorý však musí spĺňať rozmer európskeho občianskeho právneho rámca, ako aj rozmer ochrany zdravia. Nárast športovej výkonnosti značne previazanej na hmotné a ekonomické parametre môže byť previazaný so zneužívaním zakázaných látok. EK bude podporovať spoluprácu všetkých zainteresovaných strán a organizácií, olympijského a celého európskeho športového hnutia,  ktoré sú z pohľadu ďalšieho napredovania športu a ochrany zdravia  prezentované spoločným záujmom ( východiskové princípy osobných údajov, používanie systému ADAMS registre pre testovanie a monitoring pobytu športovcov, spoluzodpovednosť vlád, zverejňovanie informácií ). Dohovor znamená pre EK dominantnú oblasť spoločného záujmu o komplexné riešenie problematiky antidopingu a smerovaní celkovej antidopingovej politiky. 
	Spolupráca TDO s EU a jej EK zásadne vychádza z primárnej akceptácie Dohovoru, jeho programového nastavenia a je smerovaná k odstráneniu rozporností predovšetkým v nastavení regulácie EK v otázke občianskych práv a povinností, nastavení regulačných a kontrolných mechanizmov,  ktoré majú dosah na bazálnu športovo-technickú reguláciu. Dominantný záujem EK bude smerovaný aj do oblasti unifikovanej formy organizačného a inštitucionálneho usporiadania antidopingu v podobe autonómnych národných antidopingových organizácií. EK plne uznáva poslanie Dohovoru a jeho TDO a túto spoluprácu považuje za principiálne prioritnú a predstavuje pre EK základnú programovú bázu. 

13.	SPOLUPRÁCA S UNESCO

	TDO úzko spolupracuje s úradom UNESCO a významou mierou sa podieľa na popularizácii aktivít a na vlastnom ratifikačnom procese Medzinárodného dohovoru proti dopingu v športe  UNESCO (ďalej len „dohovor UNESCO“), ktorého je Dohovor základnou programovou bázou. Aktuálne je prezentovaných celkom 151 signatárov dohovoru UNESCO.  Dokument  je prijatý a prehlásený za platný pre všetky zúčastnené zmluvné strany UNESCO od roku 2006. Spoluprácu s TDO, ako to označil p. Schischlik, vedúci úpredstaviteľ Programu antidoping a šport,  považuje  UNESCO za principiálne prioritnú a predstavuje dlhodobý rámec spoločnej antidopingovej politiky. 
	Samostatnú pozornosť si zasluhuje spustenie koordinačného projektu UNESCO zameraného na riešenie legislatívneho rámca zakázaných látok a nakladania s nimi v rozsahu platnosti Dohovoru proti dopingu v športe, za účasti celkom 102 krajín sveta, z toho v participácii 26 európskych krajín, vrátane Slovenska, ktorého priebežný odpočet bude predmetom informácie na následnom zasadnutí TDO.

14.	SPOLUPRÁCA SO SVETOVOU ANTIDOPINGOVOU AGENTÚROU
	
	WADA ako celosvetová organizácia plne akceptuje autonómnosť TDO a podporuje jeho aktivity nielen v európskom rámci, pretože Dohovor svojou univerzálnosťou má tento potenciál. V koordinácii WADA, medzinárodných športových federácií a národných antidopingových organizácií  prebieha komplexná revízia Kódexu,  pri plnej akceptácii všetkých línií realizátorov a zúčastnených strán. 
Antidoping v kontexte WADA už nie je je len otázkou vybraného okruhu športovcov, ich športových organizácií  a antidopingových organizácií, ale je problematikou celosvetovou, je výrazom spoločného záujmu presahujúceho z oblasti farmakologických vied do lekárskych, biologických vied,  od jednoduchej akceptácie športovo-technických pravidiel k pomerne zložitému systému antidopingovej regulácie, majúc tak zásadný vplyv na občianske práva, nakladanie so zakázanými látkami a výživovými doplnkami a často smerujúci až do oblasti trestno-právnej zodpovednosti. Tieto poznatky sú exaktnou bázou prebiehajúcej novelizácie Kódexu a jeho medzinárodných noriem. Ide predovšetkým o problematiku súladu Kódexu, jeho medzinárodných noriem a nadväzných pravidiel v národnom prostredí i v medzinárodnom rámci.  WADA má záujem o spoluprácu s TDO ako výraz efektívnej formy boja proti dopingu. Samotné uplatňovanie Kódexu je však často spojené s rozličnou mierou rozpornosti pravidiel, zasahujúcej aj do ostatných úrovní sociálnej regulácie. V tomto zmysle sa nie celkom podarilo riešiť viaceré aj naďalej kompromisné oblasti pravidiel, najmä vo vzťahu k špecifikácii zoznamu zakázaných látok  ( nandrolon, klenbuterol, pseudoefedrín, rastový hormón, pomer T/E, erytropoetín, darbepoetín, krvné parametre a krvné testovanie,  hormonálne  substancie, génový doping, mechanická, chemická alebo biotechnologická manipulácia, vrátane proteázy), ochrany osobných údajov obsiahnutých v systéme ADAMS, rámec monitoringu v národnom i v medzinárodnom prostredí a nadväzné oprávnenia športových organizácií, rozsah testovania, oprávnené osoby a ich kompetencie, transparentnosť základných východísk        a celkového manažmentu výsledkov testovania a v neposlednej miere aj problematika biologického pasu športovca. Krajiny TDO boli zástupcami WADA vyzvaní k účasti na medzinárodnej konferencii WADA ( Lausanne, 19. – 21. marec 2013).

15.	SPOLUPRÁCA S MEDZINÁRODNÝMI ŠPORTOVÝMI ORGANIZÁCIAMI A VLÁDNÝMI INŠTITÚCIAMI

	Na rokovaniach TDO sa pravidelne zúčastňujú  zástupcovia medzinárodných športových organizácií ako pozorovatelia. Ich stanoviská a postrehy často vedú k predkladaniu vecných návrhov a sú veľmi potrebné pre rozhodovací proces nielen samotnej TDO, ale aj ako cenné skúsenosti pre smerovanie politiky jednotlivých národných antidopingových organizácií. Pozvanie na rokovanie pléna TDO akceptovalo šesť medzinárodnych športových organizácií - EU Athletes (združuje celkom 29 európskych organizácií), INADO ( združuje celkom 22 NADOs krajín sveta), IFSM, UEFA, UIPM a  SPORT Accord.
	V rámci rozpravy vystúpil p. Tygart, reprezentant USADA ( US Anti-Doping Agency), ktorý na báze kauzy „Armstrong“  výzval TDO na širokú spoluprácu všetkých participujúcich strán smerujúcu k bezdopingovému športu, mnohostrannú spoluprácu NADOs a vlád jednotlivých krajín, spoluprácu pri testovaní, nastavovaní ADAMS v principiálnom záujme o „čistý šport“ bez dopingu.
 	Záujem o nastavenie univerzálnej antidopingovej regulácie prezentovala zástupkyňa JADA ( Japan Anti-Doping Agency), ale aj jej následná harmonizácia a nadväzná problematika monitoringu pobytu, akceptácie základných ľudských pravidiel, nastavenia zoznamu zakázaných látok, systému udeľovania terapeutických výnimiek, ale aj efektívnosť testovania a celková koordinácia testovania medzi oprávnenými autoritami. 

F)	PROJEKTY A OTÁZKY V ČIASTKOVOM ZÁUJME TDO

16.	MEDZINÁRODNÁ KONFERENCIA O FARMACEUTICKOM PRIEMYSLE A BOJI PROTI DOPINGU AKO VÝRAZ NOVÉHO PARTNERSTVA PRE „ČISTÝ ŠPORT“

	Predmetná  konferencia  (Paris, 12. november 2012)  je prvou aktivitou WADA a TDO smerovanou  na  riešenie  špecifickej problematiky možného obsahu zakázaných látok  a ich regulácie v oblasti farmaceutického priemyslu. 
	Konferencia bola výrazom spoločného organizátorstva Ministerstva športu, mládeže, neformálneho vzdelávania a dobrovoľných organizácií Francúzskej republiky, Svetovej antidopingovej agentúry, Rady Európy,  UNESCO a Medzinárodného olympijského výboru.
	Na konferencii bola prezentovaná iniciatívna spolupráca ústredných predstaviteľov globálneho farmaceutického priemyslu  - firiem F. Hoffmann-La Roche Ltd  a GlaxoSmithKline s WADA. Hlavným cieľom možnej kooperácie je zabezpečnie koordinovaného a celkovo výraznejšieho riešenia regulačných mechanizmov používania zakázaných látok v boji proti dopingu. Prvá konferencia mala za úlohu predovšetkým spojiť záujem rozličných organizácií regulujúcich antidoping v športu v gescii WADA a následne tomuto účelu získať pre spoluprácu aktivity farmaceutického priemyslu. Spoločným záujmom participantov je dosiahnutie praktických informácií z oblasti pôsobenia látok produkovaných farmaceutickým priemyslom,  spoločná koordinácia výskumu v tejto oblasti, vrátane analytiky a farmakokinetiky pre stanovenie parametrov zoznamu zakázaných látok, eko aj pre systém udeľovania terapeutických výnimiek. Samostatnou oblasťou je problematika potravinových výživových doplnkov, ktoré sa stále výraznejšie začleňujú do výrobných programov farmaceutických spoločností. Vzhľadom na veľký dosah  a závažnosť tejto oblasti na šport a športovcov ako aj na športové aktivity obyvateľstva budú v následnom období nepochybne etablované regulačné mechanizmy       z viacerých úrovní a organizačných kompetencií.   

G) 	UKONČENIE ZASADNUTIA

17.	RÔZNE 

	Predsedajúci poďakoval v mene pléna TDO za spoluprácu všetkým doterajším expertným spolupracovníkom, ktorí pôsobili v koordinačných funkciách TDO.     

18.	DÁTUM NÁSLEDNÝCH ZASADNUTÍ  

	Následné expertné zasadnutie TDO sa uskutoční v Štrasburgu,  predbežne v dňoch  09.  - 10. apríl 2013. Termíny poradných expertných skupín ( pre vedu,  pre právne otázky,  pre súlad Dohovoru a  pre vzdelávanie) budú oznámené dodatočne.

19.	UKONČENIE ZASADNUTIA

   	Predsedajúci TDO poďakoval zúčastnením stranám za aktívnu spoluprácu. 

ZASADNUTIE - CAHAMA

1.	OTVORENIE ZASADNUTIA

Otvorenie 24. zasadnutia CAHAMA uskutočnil a rokovanie viedol predsedajúci                 p. Parkinson, prezident CAHAMA ( ekvivalenty názvu pracovnej skupiny:  - v anglickom jazyku / Ad Hoc European Committee for the World Anti-Doping Agency, - vo francúzskom jazyku / Comité ad hoc européen pour ľ Agence mondiale anti-dopage).
1.1.	 SCHVÁLENIE PROGRAMU  

Program zasadnutia bol na základe vopredného oznámenia a bez ďalších doplnení alebo pozmenení jednomyseľne schválený .

1.2.	SCHVÁLENIE ZÁZNAMU 23. ZASADNUTIA CAHAMA

Záznam z rokovania 23.  zasadnutia CAHAMA (Strasbourg,  04. september 2012)  bol prezentovaný  na  rokovaní  a  následne jednomyseľne schválený. 

1.3.	SPRÁVA PREDSEDAJÚCEHO O KOMUNIKÁCII MEDZI  ZÁSTUPCANI VÝBORU MINISTROV A EURÓPSKAMI ZÁSTUPCAMI VO WADA

CAHAMA spolupracuje so všetkými útvarmi Rady Európy, Európskej komisie a verejnými európskymi inštutúciami, ktoré majú dosah na rozhodovací proces v oblasti antidopingovej regulácie a majú nadväznosť na pôsobenie európskej reprezentácie vo WADA. Aktuálne sa jednalo o koordinačné stretnutia:
-	spoločné zasadnutie  Odelenia dohovorov v športe s Direktoriátom pre pre ľudské práva a antidiskrimináciu RE, v predmete veci pracovných metód pre nastavenie efektívnej spolupráce a koordinácie CAHAMA a WADA, vrátane návrhu nominácie európskych zástupcov v štatutárnych orgánoch WADA,
-	koordinačné stretnutie predsedajúceho s pani Snezana Samardžić-Markovič, generálnou riaditeľkou pre demokraciu s dôrazom na posilnenie európskej pozície v orgánoch WADA, 
-	operatívna komunikácia výmena názorov a pracovné stretnutie s pani Valérie Fourneyron, francúzskou ministerkou športu, mládeže, neformálneho vzdelávania a dobrovoľných organizácií predovšetkým v predmete veci menovania pána Pavla Kolobkova, námestníka ministra športu Ruskej federácie do Výkonného výboru WADA pre obdobie 2013-2014 a menovania pani ministerky ako ďalšieho európskeho zástupcu v pozícii člena Nadačnej rady WADA pre obdobie 2013-2015. Obaja menovaní európsky zástupcovia majú záujem výraznejšej a efektívnejšej koordinácie prezentujúcej záujmy CAHAMA ako reprezentanta európskych verejných organizácií, pričom koordinácia medzi všetkými európskymi zástupcami bude mať pre CAHAMA aj naďalej zásadný význam.
1.4.	SPRÁVA ZO ZASADNUTIA ZÁSTUPCOV CAHAMA A NÁVRHOVEJ SKUPINY REVÍZIE SVETOVÉHO ANTIDOPINGOVÉHO KÓDEXU

Poradná  skupina pre revíziu  Kódexu a jeho medzinárodných noriem ( zoznam látok, testovanie, terapeutické výnimky, laboratória, osobné údaje ) riešila kľúčové oblasti novellizácie základnej normy svetového antidopingového programu, predovšetkým problematiku  primárnej definície pojmu „športovec”, kritérii pre Zoznam zakázaných látok, precesnú stránku B-analýzy a sankčného režimu, zodpovednosti zmluvných strán,   ako aj nadväznú špecifikáciu predmetu jednotlivých porušení antidopingových pravidiel   na báze monitoringu pobytu športovca, právny rámec biologického pasu športovca, princípy súladnosti činnosti antidopingových organizácií s kódexom, exaktnosť jednotlivých medzinárodnych noriem a ich revízia, obštrukcie nastavnia,  interpretácia a celkového manažmentu výsledkov,  vrátane  dôsledkov vyplývajúcich z porušení antidopingových pravidiel. Osobitou je problematika ochrany osobných údajov a nakladanie s nimi v režime systému ADAMS. 

2.	VÝMENA INFORMÁCIÍ SO ZÁSTUPCAMI S WADA

2.1.	PREZENTÁCIA STANOVÍSK PRE ROZHODOVANIE A VÝRAZNÉHO ZÁUJMU VÝKONNÉHO VÝBORU A NADAČNEJ RADY

	Zástupcovia WADA (pp. Niggli a Andersen) prezentovali odpočet aktuálnych informácí pri zabezpečovaní programu WADA, vychádzajúc z uplatňovania kódexu            a jeho medzinárodných noriem. Zdokonaľovanie antidopingovej regulácie  je postavené dominantne  na  prebiehajúcej  revízii  Kódexu verzie 2009 a nadväzne  aj  jeho medzinárodných noriem, ktoré si vynútilo zavádzanie nových prvkov nadväzných na stanovovanie zoznamu zakázaných látok, systém udeľovania terapeutickýchn výnimiek,  špecifikovaný monitoring športovcov vo vzťahu  k systému ADAMS, ako aj nastavovanie kompetencií  a  oprávnení  antidopingových  organizácií.  Prioritou spolupráce WADA        s  CAHAMA a EK bude teda komplexná výmena informácií a vlastná realizácia celkovej revízie Kódexu verzie 2009 v horizonte rokov 2013 až 2014.   

2.2.	PREZENTÁCIA STANOVÍSK DELEGÁTOV CAHAMA A WADA
	
	V správnej oblasti vo vzťahu k WADA boli prezentované požiadavky na riešenie východísk a vlastného nastavenia zastúpenia európskej reprezentácie vo výkonných zložkách WADA. Dôležitým signálom pre napredovanie antidopingu v celosvetovom  rámci  je  nastavenie finančného rozpočtu  WADA  pre roky  2012  a  2013. Táto problematika  bude  predmetom  následných  zasadnutí  Výkonného výboru a Nadačnej rady WADA. Dôraz európskeho záujmu bude smerovaný do oblasti koordinácie a nasavenia harmonizácie národných legislatív, procesného konania pri porušení antidopingových pravidiel, implemantácia Kódexu do systému národnej antidopingovej regulácie. Samostatnou oblasťou výrazného záujmu oboch strán je problematika legislatívnych, kontrolných a procesných mechanizmov pre zakázané látky s dispozíciou  pre zvýšenie športového výkonu.    

3.	POZÍCIA CAHAMA PRED ZASADNUTÍM VÝKONNÉHO VÝBORU 
	A  NADAČNEJ RADY  WADA

	Veľmi dôležitú úlohu pre napredovanie koordinácie európskych krajín a vlastnú spoluprácu s WADA má nielen informačná výmena,  ale aj priame presadzovanie záujmov CAHAMA v štatutárnych orgánoch WADA. Na najbližšom rokovaní Výkonného výboru WADA (17. november 2012), ktorého sa zúčastní prezident CAHAMA bude dominantne traktovaný rozpočet WADA pre rok 2013.   Európska  finančná  participácia  sa  odvíja     od nepriaznivej ekonomickej situácie a preto bude určujúce presadiť opätovne  „nulový nárast” rozpočtu WADA pre následný rok. Výkonný výbor bude v ostatnom riešiť operatívne náležitosti vnútorneho fungovania organizácie, nastavenie formálnych úkonov    a priebeh celkovej revízie kódexu, systému ADAMS, ako aj problematiku projektov sociálneho a analytického výskumu, vrátane stabilizácie siete svetových antidopingových laboratórií, podopretej novou úrovňou technickej štandardizácie. 
Následné zasadnutia Výkonného výboru  /  Nadačnej rady WADA sa budú konať dňa 11./12. mája 2013 (Montreal), 11./12. septembra 2013 (Buenos Aires) a 12./13. novembra 2013 (Johannesburg) a budú sa zaoberať riešením revízie Kódexu,  prípravou a koordináciou aktivít nadväzných na svetovú konferenciu a bude posudzovať aj vybrané parametre odpočtovaných foriem národnej antidopingovej regulácie. 
	Informácie v ďalšom členení sú dôverné a nie sú predmetom zverejnenia.

3.1.	SPRÁVA ZO ZASADNUTIA VÝKONNÉHO VÝBORU WADA
(Londýn, 10. september 2012)   
	Informáciu o zasadnutí Výkonného výboru  WADA ( Londýn, 10. september 2012)  predniesol p. Odriozola (Španielsko). Predmetné zasadnutie riešilo predovšetkým problematiku stanovenia mandátu európskych krajín v Nadačnej rade WADA, revízie Kódexu, medzinárodných normám pre testovanie, laboratóriá vrátane stanovenia technických analytických noriem, zoznamu zakázaných látok, politike krvného testovania, metodike pre monitoring športovcov a koordinácii pripravovaných výskumných projektov WADA. V ďalšom bola rozprava k rozpočtu WADA pre rok 2013, v ktorom krajiny CAHAMA predlložili návrh nulového nárastu v porovnaní s rozpočtom roku 2012.
	Informácie v ďalšom členení sú dôverné a nie sú predmetom zverejnenia.

3.2.	MANDÁT PRE NÁSLEDNÉ ZASADNUTIA WADA 
(Montreal, 17. - 18.  november 2012)   
Plénum traktovalo otázku mandátu a nadväzné priame presadzovanie záujmov CAHAMA v štatutárnych orgánoch WADA. Na rokovaní najbližšieho zasadnutia Výkonného výboru WADA ( Montreal, 17. november 2012) sa zúčastní prezident CAHAMA s oprávnením  presadzovania nulového nárastu rozpočt WADA pre rok 2013. 
	Informácie v ďalšom členení sú dôverné a nie sú predmetom zverejnenia.

3.3.	NÁVRHY PRE OSTATNÉ ZASADNUTIA VÝKONNÉHO VÝBORU 
	A  NADAČNEJ RADY  WADA 
(Montreal, 17. - 18.  november 2012)   
Na rokovaní najbližšieho zasadnutia Výkonného výboru WADA  a Nadačnej rady WADA ( Montreal, 17./18. november 2012) sa zúčastní prezident CAHAMA s kompetenciou riešenia problémových oblastí aktuálnej antidopingovej regulácie. Ide predovšetkým o návrh revizie Kódexu v podobe verzie V.2,  nastaveniu a procesu schvaľovania rozpočtu WADA pre rok 2013,  nadväzné legislatívne a právne otázky najmä oblastiach – testovanie, analytika laboratórií, medzinárodné normy, výchova a výskumné projekty, rozvoj siete akreditovaných laboratórií a ich reakreditácie a koordinácia prípravy svetovej konferencie  o dopingu v športe (Johannesburg 12. - 15. november 2013). 
	Informácie v ďalšom členení sú dôverné a nie sú predmetom zverejnenia.

4.	REVÍZIA KÓDEXU

	Krajiny CAHAMA v spolupráci s TDO a EK aktívne riešia a vstupujú do procesu revízie Kódexu za účasti všetkých zainteresovaných strán. Dominantnú koordinačnú úlohu spoločného postupu európskych krajín priebežne zabezpečuje poradná skupina CAHAMA pre revíziu  Kódexu a jeho medzinárodných noriem ( zoznam látok, testovanie, terapeutické výnimky, laboratória, osobné údaje ).   Za  týmto  účelom  bol  kreovaný užší edičný tím     v koordinácii pána Johansson.  Poradná skupina riešila kľúčové oblasti novelizácie základnej normy svetového antidopingového programu v podobe aktuálnej verzie            V.2 revízie Kódexu 2009,  tak ako sú vyjadrené v bode 1.4. 

4.1.	DISKUSIA K ÚVODNÝM NÁHĽADOM K REVÍZII KÓDEXU

	Krajiny CAHAMA traktovali problematiku celkovej revízie Kódexu v podobe verzie V.2.  Dominantne  boli  upresňované nastavenia definícií a ich novej explanácii            ( športovec, testovanie, sankcie, súťaž,  testovanie a jeho formy,  ťažiskový test, koordinácia testovania, zmarenie testovania, informácie o mieste pobytu, zneužitie zakázanej látky,  terapeutické výnimky,  sankcie  za  porušenie  antidopingových pravidiel,  sankcie                    v kolektívnych športoch, spoluzodpovednosť vlád,  parametre analýzy, kooperácia ADOs, manažment testovania a nakladania s výsledkami). Akékoľvek ďalšie návrhy zmluvných strán budú prebiehať v koordinácii s poradnou skupinou CAHAMA pre revíziu Kódexu 2009 s celkovým odpočtom  v podobe elektronickej komunikácie v dvoch etapách, a to do 15. decembra 2012 a následne s finalizáciou V.3 najneskôr do15. januára 2012.

4.2.	POZÍCIA PRED NÁSLEDNÝMI ZASADNUTIAMI WADA 
(Montreal, 17. - 18.  november 2012) 
  
	Krajiny CAHAMA  v zmysle  dohodnutej  spolupráce  s  WADA  akceptovali               a po pomerne obsiahlej rozprave schválili znenie revízie Kódexu v podobe verzie V.2.       V tejto verzii bude východiskom pre rokovania najbližších zasadnutí Výkonného výboru WADA    a Nadačnej rady WADA ( Montreal, 17./18. november 2012). Po celkovom redakčnom dopracovaní všetkých zainteresovaných strán bude Kódex predložený              vo svojej  finálnej  podobe na rokovanie 4. Svetovej konferencie o dopingu v športe             ( Johanesburg, 13. – 15. November 2013).

5.	UKONČENIE ZASADNUTIA

5.1.	RÔZNE 

	Sekretariát TDO s ohľadom na zvýšenie efektívnosti komunikácie so zmluvnými stranami dal opätovne do pozornosti možnosť autorizovaného prístupu  na portál RE, ktorý má za úlohu zvýšenie priebežnej informovanosti a zabezpečeniu spoločného postupu krajín TDO vo vzťahu k WADA. Predmetné informácie pre koordináciu  programu  a spoločného  postupu  sú  zverejňované  ako  dôverné  a aktualizované na doméne Rady Európy v sekcii “zakázaný  prístup”, z tohto dôvodu sú chránené  autorizovaným  spôsobom  a prístupné  výhradne  zástupcom krajín CAHAMA.   

5.2.	NÁSLEDNÉ ZASADNUTIA CAHAMA  
	
	Následné mimoriadne 25. zasadnutie CAHAMA sa z dôvodu zabezpečenia   priamej koordinácie CAHAMA uskutoční v Štrasburgu dňa 01. februára 2013 pred rokovaním Výkonného výboru  WADA a Nadačnej rady WADA. Následné  riadne zasadnutia CAHAMA ( 26., 27. a 29.) sa uskutočnia v Štrasburgu v mesiacoch máj, september  a november 2013 s upresnením dní jednotlivých zasadnutí v koordinácii          RE a CAHAMA najneskôr do konca roka 2012. 

5.3.	ZÁVER
   	Predsedajúci CAHAMA poďakoval zúčastnením stranám za aktívnu spoluprácu, účasť na rokovaní a oficiálne ukončil zasadnutie.

6.	ODPORÚČANÉ ZÁVERY

ZÁVERY A RELEVANTNÉ ODPORÚČANIA:

A/	pre Ministerstvo školstva, vedy, výskumu a športu SR

- 	uplatňovať realizáciu Dohovoru proti dopingu Rady Európy v prezentácii smerovania štátnej politiky v oblasti športu a špecificky v oblasti antidopingovej politiky, 
- 	zabezpečovať efektívnu účasť na ďalšom smerovaní Dohovoru proti dopingu Rady Európy v podmienkach Slovenska ako jeho zmluvnej strany, vrátane aktívnej účasti zástupcov SR na zasadnutiach Monitorovacej skupiny TDO a CAHAMA a ich poradných pracovných skupín,  
-	participovať na revízii Kódexu 2009 z úrovne výkonu štátnej správy v oblasti športu, ako aj priamej účasti na jej priebežných aktivitách,
-  	participovať na koordinácii prípravy zasadnutia TDO poradnej komisie pre výchovu skupiny (Bratislava,  marec 2013) v organizačnej gescii Sekretariátu Divízie konvencií v športe Rady Európy a Antidopingovej agentúry SR.   

B/       pre Antidopingovú agentúru SR

-	priebežne zabezpečovať odbornú garanciu v oblasti antidopingu v koordinácii          s ústrednými orgánmi štátnej správy, participujúcimi na správe a riadení športu,   
- 	iniciovať legislatívne aktivity na plnú implementáciu Dohovoru proti dopingu Rady Európy ako základného štátneho nástroja  boja proti dopingu v podmienkach SR, smerujúcich k novelizácii oblasti antidopingu Zákona o športe 300/2008, v jeho pôvodnom znení,
-	podieľať sa na revízii Svetového antidopingového kódexu, 
-	realizovať profesionálny výkon antidopingových opatrení na báze národnej antidopingovej organizácie ako koordinátora plnenia záväzkov Dohovoru proti dopingu Rady Európy,
-	zabezpečiť priamu koordináciu prípravy zasadnutia TDO poradnej skupiny pre výchovu  skupiny (Bratislava,  marec 2013) v organizačnej gescii Sekretariátu Divízie  konvencií v športe Rady Európy a Sekcie štátnej starostlivosti o šport MŠVVaŠ SR.   

7.	ZOZNAM OBDRŽANEJ DOKUMENTÁCIE

1/ 	
Anti-Doping Convention (TDO)
UNESCO / WADA / MSYNEVO
Paris 
UNESCO
12 November 2012 
INTERNATIONAL CONFERENCE ON: THE PHARMACEUTICAL INDUSTRY AND THE FIGHT AGAINST DOPING: NEW PARTNERSHIPS FOR CLEAN SPORT
Draft Agenda
TDO (2012) 15 rev 2 

2/ 	
Anti-Doping Convention (TDO)
36th  meeting of the Monitorig Group
Paris 
UNESCO
13 November 2012 
Draft Agenda
TDO (2012) 32 rev 1 

3/  		
Anti-Doping Convention (TDO)
36th meeting of the Monitoring group
Paris 
UNESCO
13 November 2012
Draft list of participants
TDO (2012) 39

4/ 
Ad Hoc European Committee for World Anti-Doping Agency (CAHAMA)
24th  meeting of the Ad Hoc European Committee for World Anti-Doping Agency 	(CAHAMA)
Paris 
UNESCO
14 November 2012 
Draft Agenda
CAHAMA (2012) 16 rev 1 

5/ 		
Ad Hoc European Committee for World Anti-Doping Agency (CAHAMA)
	22st  meeting of the Ad Hoc European Committee for World Anti-Doping Agency 	(CAHAMA)
Paris 
UNESCO
14 November 2012 
Draft list of participants
CAHAMA (2012) 24

	Vyššie uvedené materiály v originálnom vyhotovení sa nachádzajú na adrese sídla Antidopingovej agentúry SR.  

8.	PRÍNOS 

	Poznatky z pracovných stretnutí predstavujú vysoko efektívnu koordinačnú, informačnú a dokumentačnú bázu pre plnenie Dohovoru proti dopingu Rady Európy v podmienkach Slovenskej republiky ako jeho zmluvnej strany. Predmetné poznatky budú   na báze Národného antidopingového programu využité v bezprostrednej riadiacej praxi, v legislatívnom procese, smerovaní antidopingovej regulácie, v domácej i medzinárodnej koordinácii, pri zverejňovaní a popularizácií antidopingových opatrení.

9.	SPÔSOB ZVEREJNENIA SPRÁVY 

Správa je zverejnená na webových stránkach www.minedu.sk a www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu. 

Súhlasím so zverejnením správy na internete, publikovanie na webovej stránke Ministerstva školstva, vedy, výskumu a športu SR.

Bratislava, 15. november 2012

Vypracoval: 	Miroslav MOTYČÍK

Schválil:	Ivan STANKOVSKÝ